ලෝකයේ ඇතැම් රටවල් මානව හිමිකම් හා ප්‍රජාතන්ත්‍රවාදය පිළිබඳ දෙබිඩි පිළිවෙතක් අනුගමනය කරද්දී චීනය ඒ ගැන නිවැරැදි ප්‍රතිපත්තියක සිටීම සම්බන්ධයෙන් අපේ රටේ ගෞරවය හා ආදරය ඒ රටට හිමිවන බව ශ්‍රී ලංකා නිදහස් පක්ෂයේ මහලේකම් හා සෞඛ්‍ය කටයුතු ඇමැති මෛත්‍රීපාල සිරිසේන මහතා ප්‍රකාශ කරයි.ඒ මහතා මේ බව සඳහන් කළේ ඉකුත්දා (27) ශ්‍රී ලංකා පදනම් ආයතනයේදී පැවැති චීන මහජන සමූහාණ්ඩුවේ 64 වෙනි ජාතික දින සැමරුම වෙනුවෙන් ශ්‍රී ලංකා චීන සමාජ හා සංස්කෘතික සහයෝගිතා සංගමය පැවැත්වූ විශේෂ සැමරුම් උත්සවය අමතමින්ය.